ΓΡΑΠΤΗ ΕΡΩΤΗΣΗ E-2333/99

υποβολή: Bart Staes (Verts/ALE) προς την Επιτροπή

(13 Δεκεμβρίου 1999)

Θέμα: Πρωτοβουλίεςπέρ των ατόμων με ειδικές ανάγκες που αθλούνται και χρησιμοποιούν τα ηλεκτρονικά δίκτυα

Με δεδομένο ότι η διαδικασία ευρωπαϊκής ενοποίησης και συνεργασίας δεν μπορεί να εξαιρεί καμία κοινωνική ομάδα πολιτών, όπως για παράδειγμα τα άτομα με ειδικές ανάγκες, των οποίων ο αριθμός στην ΕΕ φθάνει τα 37 εκατομμύρια, όπως προκύπτει από στοιχεία που παρέσχε το Ευρωπαϊκό Φόρουμ Ατόμων με Ειδικές Ανάγκες, καθώς και το γεγονός ότι οι αθλητικές δραστηριότητες και τα ηλεκτρονικά δίκτυα όπως το Διαδίκτυο (Internet) αποτελούν μία μεγάλη ευκαιρία για τους πολίτες με ειδικές ανάγκες να ενταχθούν στην κοινωνία και να επικοινωνήσουν, μπορεί να γνωστοποιήσει η Επιτροπή ποιες πρωτοβουλίες έχει λάβει μέχρι σήμερα που ευνοούν τις αθλητικές δραστηριότητες και τη χρήση των ηλεκτρονικών δικτύων, ως μέσου επικοινωνίας και κοινωνικής ένταξης για τους πολίτες με ειδικές ανάγκες;

Ποιες πρωτοβουλίες σκέφτεται να προωθήσει η Επιτροπή τα επόμενα χρόνια;

Απάντηση της κας Διαμαντοπούλου εξ ονόματος της Επιτροπής

(28 Ιανουαρίου 2000)

Η Ευρωπαϊκή Επιτροπή συμμερίζεται τη γνώμη του κυρίου βουλευτή σύμφωνα με την οποία τα άτομα με ειδικές ανάγκες πρέπει να μπορούν να επωφεληθούν από τις ίδιες ευκαιρίες, προκειμένου να έχουν τη δυνατότητα να συμμετέχουν πλήρως σε όλες τις πτυχές της κοινωνίας, συμπεριλαμβανομένων των αθλητικών δραστηριοτήτων και της πρόσβασης στις νέες τεχνολογίες. Αυτός είναι και ο σκοπός της κοινοτικής στρατηγικής στον τομέα των ατόμων με ειδικές ανάγκες όπως προσδιορίζεται με την ανακοίνωση της Ευρωπαϊκής Επιτροπής σχετικά με την ισότητα των ευκαιριών για τα άτομα με ειδικές ανάγκες της 30. 7.1996(1).

Οι οργανώσεις που δραστηριοποιούνται στον τομέα του αθλητισμού για τα άτομα με ειδικές ανάγκες είχαν την ευκαιρία να συμμετάσχουν στην πρόσκλησηποβολής προτάσεων που δημοσιεύθηκε στις αρχές του τρέχοντος έτους σχετικά με τη χορήγηση επιδοτήσεων σε διακρατικές ενέργειες για την καταπολέμηση των διακρίσεων εις βάρος ατόμων με ειδικές ανάγκες. Παρομοίως, στο πλαίσιο της πρότασης του κοινοτικού προγράμματος δράσης 2001-2006 για την καταπολέμηση των διακρίσεων που ενέκρινε η Ευρωπαϊκή Επιτροπή στις 25 Νοεμβρίου 1999(2), ο αθλητισμός αναγνωρίζεται ως θεμελιώδες μέσο προώθησης της ισότητας των ευκαιριών για τα άτομα με ειδικές ανάγκες. Τέλος, στο μέλλον και στο βαθμό που οι νομικές και δημοσιονομικές δυνατότητες το επιτρέπουν, η Ευρωπαϊκή Επιτροπή προτίθεται να δώσει ιδιαίτερη προσοχή στην προώθηση του αθλητισμού με σκοπό την ένταξη των ατόμων με ειδικές ανάγκες.

Όσον αφορά τις νέες τεχνολογίες, η Ευρωπαϊκή Επιτροπή δυνάμει της νομικής βάσης του TIDE (Κοινοτική τεχνολογική πρωτοβουλίαπέρ των ατόμων με ειδικές ανάγκες και των ηλικιωμένων, 19911992), του TIDE Bridge Phase (19931994), του 4ου (19941998, προϋπολογισμού 60 εκατ.) και 5ου (19982002, προϋπολογισμού 40 εκατ.) Προγράμματος Πλαισίου Έρευνας και Τεχνολογικής Ανάπτυξης (ΕΤΑ), η Ευρωπαϊκή Επιτροπή δημοσίευσε προσκλήσειςποβολής προτάσεων στον τομέα των εφαρμογών καιπηρεσιών της τεχνολογίας πληροφοριών (ΤΠ) για τα ηλικιωμένα άτομα και τα άτομα με ειδικές ανάγκες. Μεταξύ των προτάσεων που επιλέχθηκανπάρχουν σχέδια ΕΤΑ για την προώθηση της αυτόνομης διαβίωσης και της καλύτερης ένταξης των ηλικιωμένων και των ατόμων με ειδικές ανάγκες στην κοινωνία. Ορισμένα συνοδευτικά μέτρα, όπως π.χ. το Impact, παρέχουν επίσης εργαλεία για την εξεύρεση και αξιολόγηση της βέλτιστης βοηθητικής τεχνολογικής διάταξης που να μπορεί ναποστηρίξει την πρόσβαση των ηλικιωμένων και των ατόμων με ειδικές ανάγκες σε δίκτυα ΤΠ ή να τα βοηθήσει να διεκπεραιώνουν καθημερινές δραστηριότητες στα πλαίσια του περιβάλλοντος εργασίας ή του σπιτιού. Σε αυτές περιλαμβάνονται επίσης οι δραστηριότητες αναψυχής.

Στις 8 Δεκεμβρίου 1999, η Ευρωπαϊκή Επιτροπή ξεκίνησε μια πρωτοβουλία με τίτλο «e-Europe Κοινωνία των πληροφοριών για όλους»(3), η οποία προτείνει φιλόδοξους στόχους ώστε τα οφέλη της κοινωνίας της πληροφορίας να καταστούν εφικτά για όλους τους ευρωπαίους. Η πρωτοβουλία εστιάζεται σε δέκα τομείς προτεραιότητας στους οποίους περιλαμβάνεται η προτεραιότητα «Ηλεκτρονική συμμετοχή για τα άτομα με ειδικές ανάγκες», η οποία στοχεύει στο να εξασφαλίσει ότι η ανάπτυξη της κοινωνίας της πληροφορίας λαμβάνει πλήρωςπόψη τις ανάγκες των ατόμων με ειδικές ανάγκες. Ένας από τους στόχους της πρωτοβουλίας αυτής είναι να δώσει τη δυνατότητα στα άτομα με ειδικές ανάγκες να έχουν εύκολη πρόσβαση στις ιστοσελίδες της ευρωπαϊκής και των εθνικών διοικήσεων.

(1) COM(96)406 τελικό.

(2) COM(1999)564 τελικό και COM(1999)567 τελικό.

(3) COM(1999)687.